section_heading: Kiks
paragraph_text: Kiks (pogrešno, ali ustaljeno: kreda) označava plavkastu tvar na bazi silikata, dakle nije ni blizu kredi koja je po kemijskom sastavu kalcijev karbonat (CaCO<sub>3</sub>). Profesionalci nanose kiks prije svakog udarca zbog povećanja trenja, a time i bitnog smanjenja mogućnosti za pogrešku prilikom ciljanja. Uobičajeno je prilikom natjecanja očistiti igraće platno nakon nekoliko igara zbog nakupine kiksa koja utječe na ponašanje kugli za stolom.